Document ID: 32005R1972

ΚΑΝΟΝΙΣΜΌΣ (ΕΚ, ΕΥΡΑΤΟΜ) αριθ. 1972/2005 ΤΟΥ ΣΥΜΒΟΥΛΊΟΥ
της 29ης Νοεμβρίου 2005
για την προσαρμογή από την 1η Ιουλίου 2005 της συνεισφοράς στο συνταξιοδοτικό καθεστώς των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίζονται με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκαν τελευταία από τον κανονισμό (ΕΚ, Ευρατόμ) αριθ. 723/2004 (2), και ιδίως το άρθρο 83α και το παράρτημα XII του εν λόγω κανονισμού υπηρεσιακής κατάστασης,
την πρόταση της Επιτροπής,
Εκτιμώντας τα ακόλουθα:
(1)
Σύμφωνα με το άρθρο 13 του παραρτήματος XII του κανονισμού υπηρεσιακής κατάστασης, η Eurostat παρουσίασε, την 1η Σεπτεμβρίου 2005, την έκθεση σχετικά με την ασφαλιστική αποτίμηση του 2005 του συνταξιοδοτικού καθεστώτος, η οποία επικαιροποιεί τις παραμέτρους που προβλέπει το παράρτημα αυτό. Από την αποτίμηση αυτή προκύπτει ότι, για να εξασφαλισθεί η ασφαλιστική ισορροπία του συνταξιοδοτικού καθεστώτος, η αναγκαία συνεισφορά ανέρχεται στο 10,3 % του βασικού μισθού.
(2)
Εντούτοις, σύμφωνα με το άρθρο 2 παράγραφος 2 του παραρτήματος XII, η προσαρμογή που ισχύει από την 1η Ιουλίου 2005 δεν πρέπει να έχει ως αποτέλεσμα να υπερβεί η συνεισφορά το 10,25 %.
(3)
Θα πρέπει, συνεπώς, να προσαρμοσθεί η συνεισφορά, η οποία είναι αναγκαία για την εξασφάλιση της ασφαλιστικής ισορροπίας του συνταξιοδοτικού καθεστώτος των υπαλλήλων και του λοιπού προσωπικού των Ευρωπαϊκών Κοινοτήτων, ώστε να φθάσει το 10,25 % του βασικού μισθού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιουλίου 2005, η συνεισφορά που προβλέπει το άρθρο 83 παράγραφος 2 του κανονισμού υπηρεσιακής κατάστασης καθορίζεται σε 10,25 %.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Νοεμβρίου 2005.

Labels: 10
0
15